劉茝

劉茝（），一作劉蒨，字惟馨，四川承宣布政使司重慶府涪州（今重庆市涪陵区）人，明朝政治人物。

生平
四川鄉試第十四名舉人，弘治十二年（1499年），登己未科會試第一百十九名，二甲七十八名進士，授戶科給事中。曾彈劾戶部尚書佀鐘縱容其子受賄、并論外戚慶雲侯、壽寧侯家人侵牟商利等罪，有直聲。

正德元年（1506年），吏部尚書馬文升致仕，朝廷推舉候選人。御史王時中反對舉薦閔珪、劉大夏，劉茝則上疏反駁。當時劉瑾攝政，盡召孝宗老臣歸還，并以其黨羽替代。劉茝反對，因忤逆旨意被奪俸三月。當時，劉健、謝遷致仕，劉茝與刑科給事中呂翀抗章乞留，言語傷及劉瑾，被下詔獄鞫治、廷杖削籍《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。。劉瑾伏誅，劉茝起用為金華府知府，有治行。

嘉靖初年，改長沙府知府，升江西按察使司副使，卒於任內《明史·卷188》：劉蒨，字惟馨，涪州人。弘治十二年進士。授戶科給事中。劾戶部尚書掞鐘縱子受賕，論外戚慶雲侯、壽寧侯家人侵牟商利，阻壞鹺法，又論文選郎張彩顛倒銓政。有直聲。武宗踐阼，未數月，漸改孝宗之政。蒨疏諫曰：「先帝大漸，召閣臣劉健、李東陽、謝遷於榻前，托以陛下。今梓宮未葬，德音猶存，而政事多乖，號令不信。張瑜、劉文泰方藥弗慎，致先帝升遐，不即加誅，容其奏辨。中官劉郎貽害河南，宜按治，僅調之薊州。戶部奏汰冗員，兵部奏革傳奉，疏皆報罷。夫先帝留健等輔陛下，乃近日批答章奏，以恩侵法，以私掩公，是閣臣不得與聞，而左右近習陰有干預矣。願遵遺命，信老成，政無大小，悉咨內閣，庶事無壅蔽，權不假竊。」報聞。正德元年，吏部尚書馬文升致仕，廷議推補。御史王時中以閔珪、劉大夏不宜在推舉之列。蒨恐耆德益疏，上疏極論其謬。章下所司，是蒨言，詔為飭言官毋挾私妄奏。孝宗在位時，深悉內臣出鎮之害，所遣皆慎選。劉瑾竊柄，盡召還之，而代以其黨。蒨言：「用新人不若用舊人，猶養饑虎不若養飽虎。」不聽。尋與給事中張文等極言時政缺失五事，忤旨，奪俸三月。劉健、謝遷去位，蒨與刑科給事中呂翀各抗章乞留，語侵瑾。先是，兵科都給事中艾洪劾中官高鳳侄得林營掌錦衣衛。諸疏傳至南京守備武靖伯趙承慶所，應天尹陸珩錄以示諸僚，兵部尚書林瀚聞而太息。於是給事中戴銑、御史薄彥徽等，各馳疏極諫，請留健、遷。瑾等大怒，矯旨逮銑、彥徽等，下詔獄鞫治，並蒨、翀、洪俱廷杖削籍，承慶停半祿閑住，瀚、珩貶秩致仕。既而列健、遷等五十三人為奸黨，及翀、洪並預焉。瑾敗，起蒨金華知府，舉治行卓異，未及遷輒告歸。嘉靖初，起知長沙，遷江西副使卒。御史范永奎訟於朝，特予祭葬。。

家族
曾祖劉信忠；祖劉文；父劉志茂。嫡母劉氏；生母王氏。慈侍下。孫刘养充，隆庆五年进士。

参考文献

Category:涪陵人
Category:明朝戶科給事中
Category:明朝兵科都給事中
Category:明朝金華府知府
Category:明朝長沙府知府
Category:明朝江西按察司副使